Twee getuig Duduzane Zuma het nie vinnig gery op dag van ongeluk - AfriForum
Die spoed waarteen Duduzane Zuma, seun van oudpres. Jacob Zuma, op die noodlottige dag gery het toe sy Porsche 911 op die M1-suid teen 'n minibus-taxi gebots het, was vandag die fokus van die verhoor in Randburgse landdroshof waarin hy op 'n klag van strafbare manslag en roekelose en nalatige bestuur verskyn het.
Die staatsaanklaer, Yusuf Baba, wou van Zuma weet waarom sy verklaring aan die assessor, dat hy teen sowat 70 km/h gery het, nie ooreenstem met sy weergawes dat dit tussen 90 en 100 km/h was nie.
Zuma se verdediging het twee getuies geroep wat ook getuig het rondom die spoed wat Zuma gery het.
Konrad Lotter, 'n meganiese ingenieur wat ook as forensiese ingenieur werk op die gebied van rekonstruering van ongelukke en -tonele, het die spoed aan die hand van verskeie faktore bereken en tot die slotsom gekom dat Zuma sowat 87 km/h gery het. Op grond van die berekeninge meen hy kan ook verklaar word waarom die Porsche sowat 50 m noord van die taxi tot stilstand gekom het nadat dit gebots het.
Hy het ook geargumenteer dat die bande op Zuma se motor wyer as die normale was en gevolglik meer geneig is om in waterplasse of poele te gly (oftewel te aquaplain) soos wat Zuma se regspan aangevoer het die rede vir die ongeluk was.
Lotter het gesê Zuma het minder as die voorgestelde spoed op die pad gery en die gebeure stem ooreen dat hy beheer oor sy motor verloor het nadat dit 'n waterplas getref het. "Die kanse dat die Porsche gegly het in die waterpoel is nie 'n moontlikheid nie, maar eerder 'n waarskynlikheid."
Michael Jankelowitz, 'n sportmotor-fanatikus, het getuig dat hy die betrokke aand van die ongeluk ook op die M1-suid gery het. Volgens hom het hy baie stadig (sowat 65 km/h) gery omdat dit baie hard gereën het. Hy het in die tweede regterkantse baan gery en 'n Porsche, wat aan die beskrywing van Zuma se motor voldoen, het teen 'n redelike spoed verby hom gery, maar nie "verbygevlieg" nie.
Naby die Grayston-afrit het hy aankomende ligte van vooraf gesien. "Ek het geweet 'n motor moes getol het, want ek het dit al voorheen gesien."
Toe hy naby die voertuig kom het hy die Porsche in die regterkantste baan gesien. Hy het in sy truspieël die taxi in die heel verste anderkantste baan gesien wat ook in 'n noordelike rigting soos die Porsche gewys het. Hy het mense uit die taxi sien klim, maar nie gedink dat die twee voertuie in dieselfde ongeluk betrokke was nie.
Jankelowitz het hierop geantwoord, sy siening was dat Nel daarop uit is om wraak te neem. Ek wou getuig om te keer dat die persoon (wat die Porsche bestuur het) nie geviktimiseer word nie.
Die staat en verdediging het beide hul saak gesluit. Die verhoor is tot 20 Junie uitgestel vir die partye se slotbetoë.
Post Tags:	#AfriForum#BLF#Duduzane Zuma#Geregtigheid#Gerrie Nel#privaatvervolging
Slotbetoë in Duduzane Zuma-vervolgingsaak tot 20 Junie uitgestel
Deur	 03/02/2017 02/11/2020
Slegs twee weke nadat AfriForum en die Suid-Afrikaanse Polisiediens (SAPD) 'n geskiedkundige samewerkingsooreenkoms onderteken het, is twee suksesvolle arrestasies gister…
Lees meer Samewerkingsooreenkoms tussen SAPD en AfriForum werp reeds vrugte afContinue
As na die misdaadtendense en -syfers van die afgelope 20 jaar gekyk word, is dit duidelik dat Suid-Afrika in 'n…